Document ID: 31982R0948

KOMISSION ASETUS (ETY) N:o 948/82,
annettu 26 päivänä huhtikuuta 1982,
sokerin seuraavaan markkinointivuoteen siirtämisen soveltamista koskevista yksityiskohtaisista säännöistä annetun asetuksen (ETY) N:o 65/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen 1785/81(), sellaisena kuin se on viimeksi muutettuna asetuksella (ETY) N:o 606/82(), ja erityisesti sen 27 artiklan 3 kohdan, 30 artiklan 5 kohdan ja 32 artiklan 3 kohdan,
sekä katsoo, että
asetuksen (ETY) N:o 1785/81 27 artiklaa on muutettu erityisesti säätämällä siitä, että seuraavaan markkinointivuoteen siirrettävän sokerin varastointiajan alkaminen voi vaihdella kyseisen sokerin tuotantohetken mukaisesti; tämän vuoksi olisi mukautettava komission asetusta (ETY) N:o 65/82(),
asetuksen (ETY) N:o 1785/81 27 artiklan 3 kohdassa säädetään mahdollisuudesta rajoittaa siirrettäviksi hyväksyttyjä sokerin määriä; on suotavaa säätää tällaisen rajoituksen soveltamisesta markkinointivuodesta 1982/1983 sulkematta kuitenkaan pois siihen tehtäviä myöhempiä muutoksia tämän järjestelmän markkinoita säätelevän vaikutuksen perusteella; siirtymisen mahdollistamiseksi rajoittamattomasta järjestelmästä rajoitetumpaan olisi säädettävä siirtymätoimenpiteestä markkinointivuodesta 1982/1983 markkinointivuoteen 1983/1984 toteutettavien siirtojen osalta,
siirrettyä sokeria koskevia ylivoimaisia esteitä voi ilmetä; tässä tarkoituksessa säädettyjä säännöksiä olisi täten täydennettävä, ja
sokerin hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 65/82 seuraavasti:
1. Korvataan 2 artikla seuraavasti:
"2 artikla
1. Yritys voi päättää ainoastaan sellaisen sokerin siirtämisestä, jonka kyseinen jäsenvaltio on todennut tuotetuksi B-sokerina tai C-sokerina.
Tämä siirtopäätös voi koskea enintään määrää, joka vastaa 20 prosenttia yrityksen sinä markkinointivuonna soveltamasta A-kiintiöstä, jona kyseinen sokeri on tuotettu.
Yritykset, jotka ovat päättäneet siirtää markkinointivuonna 1981/1982 markkinointivuoteen 1982/1983 toisessa alakohdassa tarkoitettua rajoitusta suuremman määrän, voivat päättää siirtää tätä jälkimmäistä määrää vastaavan enimmäismäärän markkinointivuoteen 1983/1984.
Asetuksen (ETY) N:o 1785/81 27 artiklan 2 kohdassa tarkoitettu kyseisen sokerin varastointijakso alkaa yrityksen jäsenvaltiolle ilmoittamana päivänä, jos jäsenvaltio on todennut tämän sokerin tuotetuksi ennen tätä päivää.
2. Edellä 1 kohdassa tarkoitetuksi toteamiseksi jäsenvaltion on:
a) laskettava yhteen edelliseltä markkinointivuodelta jo siirretyt sokerimäärät ja kyseistä siirtoa koskevaan päätöksentekopäivään mennessä kuluvana markkinointivuonna tuotetut sokerimäärät,
ja
b) vähennettävä a alakohdassa tarkoitetusta yhteenlaskun tuloksesta C-sokerin määrät, jotka on tarvittaessa viety ennen kyseistä siirtoa koskevaa päätöksentekopäivää sekä ne määrät, joista on tarvittaessa kuluvan markkinointivuoden aikana tehty siirtopäätökset.
3. Siirrettyjä sokerimääriä on pidettävä ensimmäisinä sen markkinointivuoden aikana tuotettuina A-sokereina, johon ne on siirretty.
4. Kun jäsenvaltio soveltaa neuvoston asetuksen (ETY) N:o 193/82(1) 2 artiklan 6 kohtaa, se voi mainitun kohdan tavoitteen saavuttamiseksi säätää 1 kohdan toisessa alakohdassa tarkoitetun rajoituksen soveltamatta jättämisestä sokerintuotantoyritykseen sinä tai niinä markkinointivuosina, joina osa sen kiintiöistä on myönnetty yhdelle tai useammalle muulle sokerintuotantoyritykselle.
Jos lisäksi sokerintuotantoyritys, jonka kiintiöistä osa on myönnetty yhdelle tai useammalle muulle sokerintuotantoyritykselle tietystä markkinointivuodesta asetuksen (ETY) N:o 193/82 2 artiklan 6 kohtaa sovellettaessa, on ennen tätä myöntämistä päättänyt sokerimäärän siirtämisestä tälle samalle markkinointivuodelle, tällaista siirtopäätöstä on pidettävä sen tai niiden sokerintuotantoyritysten tekemänä, joille kiintiöt on myönnetty myönnettyihin kiintiöihin suhteutettuna.
(1) EYVL N:o L 21, 29.1.1982, s. 3"2. Korvataan 3 artikla seuraavasti:
"3 artikla
1. Kyseisen yrityksen on maksettava siirrettyjä sokerimääriä vastaavista jalostetuista juurikkaista vähintään A-juurikkaan vähimmäishintaa vastaava hinta, joka on voimassa kyseisen siirretyn sokerimäärän pakollisen varastointijakson päättymispäivänä. Tämä hinta tarkistetaan soveltamalla siihen korotuksia ja alennuksia, jotka vastaavat vakiolaatuun suhteutettuja laatueroja, sanotun kuitenkaan rajoittamatta 3 kohdan soveltamista.
2. Jos siirtopäätöksen tehnyt yritys ei ole maksanut siirretyksi sokeriksi jalostetun juurikkaan väliaikaista maksua, joka vastaa A-juurikkaan sinä markkinointivuonna voimassa olevaa vähimmäishintaa, jona juurikas on tuotettu, tämän yrityksen on maksettava juurikkaantuottajalle osuus varastointikustannusten korvauksesta asetuksen (ETY) N:o 1785/81 27 artiklassa tarkoitetulta ajalta.
Tämän osuuden osalta otetaan huomioon:
a) asetuksen (ETY) N:o 1785/81 8 artiklassa tarkoitetun kyseisen varastointikustannusten korvauksen määrän vahvistamiseksi käytettyjen rahoituskustannusten osuus;
b) mainitun asetuksen 29 artiklan 2 kohdassa tarkoitettu prosenttiosuus;
c) mainitun asetuksen 4 artiklan 2 kohdassa tarkoitettu saanto.
3. Kyseisen jäsenvaltion suostumuksella 1 kohdasta voidaan poiketa alakohtaisen sopimuksen perusteella.
Asetuksen (ETY) N:o 1785/81 30 artiklan 3 kohtaa sovellettaessa edellä olevasta 1 kohdasta poikkeamisesta ei saa seurata se, että kunkin juurikkaantuottajan kokonaismyyntitulot ovat pienemmät kuin mainitun asetuksen 6 ja 32 artiklan soveltamisesta seuraavat kokonaismyyntitulot."3. Korvataan 4 artikla seuraavasti:
"4 artikla
Asetuksen (ETY) N:o 1785/81 27 artiklan 2 kohdassa tarkoitetussa ilmoituksessa on oltava:
a) kyseisen yrityksen ilmoitus siitä, että siirrettävä sokeri on B-sokeria tai C-sokeria ja että se sitoudutaan varastoimaan mainitun 27 artiklan mukaisesti jäljempänä c alakohdassa tarkoitetusta määräpäivästä alkavaksi jaksoksi;
b) siirrettävän B-sokerin tai C-sokerin määrä valkoisena sokerina ilmaistuna;
c) pakollisen varastointijakson alkamispäivä;
d) tämän asetuksen 2 artiklassa tarkoitettuun toteamiseen tarvittavat tiedot.
Jäsenvaltiot voivat vaatia lisätietoja."4. Lisätään 5 artiklan 2 kohtaan toinen alakohta seuraavasti:
"Kyseisen jäsenvaltion tunnustettua ylivoimaisen esteen on kyseisen yrityksen hakemuksesta sellaisia siirrettyjä B- tai C-sokerin määriä, jotka ovat lopullisesti tuhoutuneet tai vahingoittuneet, pidettävä siirtämättöminä. Jäsenvaltion on vaadittava tällaisen siirtämättömän C-sokerin osalta varastointikulujen korvauksena jo maksettujen määrien palauttamista."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1982.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä huhtikuuta 1982.

Labels: 3
4
17
6